Diari Oficial de la Generalitat Valenciana


Sumari del DOGV 6904, del 16-11-2012 (2012/10395)

Notificació de la sentència dictada en el procediment de divorci contenciós número 184/2010.
--------------------------------------------------------------------------------------------

### Dades del document

Número de DOGV
:   6904

Data del DOGV
:   16-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10661


Organisme emissor
:   Jutjat de Primera Instància Número 4 de Paterna

Tipus de document
:   Edicte

Notificació de la sentència dictada en el procediment de divorci contenciós número 184/2010. [2012/10299]  
Divorci contenciós 184/2010  
Part demandant: Ana M.ª Girón García.  
Part demandada: Victoriano Andrés Rosas Tebar.  
En el juí a què es fa referència s'ha dictat la resolució que té el text que, literalment, és com seguix:  
«Sentència número 72/2012  
Paterna, 23 de maig de 2012  
José Matías Penadés García, magistrat jutge titular del Jutjat número 4 de Primera Instància i Instrucció de Paterna i el seu partit judicial, ha vist les actuacions de juí de divorci contenciós seguides en este Jutjat amb el número 184/2010. La demandant és Ana María Girón García, representada pel procurador dels tribunals Sapiña Baviera, i el demandat és Victoriano Andrés Rosas Tebar, en situació de rebel·lia, basant-se en les consideracions següents,  
Dispositiva   
Estime la demanda de divorci interposada pel procurador Sapiña Baviera en nom i representació d'Ana María Girón García contra Victoriano Andrés Rosas Tebar, i declare dissolt per divorci el matrimoni contret pels litigants, amb els efectes legals inherents a esta declaració.  
  
S'atribuïx l'ús i gaudi de la vivenda familiar, sítia a Paterna, carrer Batalla de Lepant, número 9, 4t, 8a de Paterna (València) a Ana María Girón García, i Rosas Tebar ha de contribuir al 50% del pagament dels préstecs hipotecaris que la graven fins que es produïsca la liquidació del règim economicomatrimonial.  
Tot això sense fer una especial condemna en les costes processals.  
Notifiqueu esta sentència a les parts i feu-los saber que contra esta es pot interposar un recurs d'apel·lació, que es prepararà davant d'este Jutjat, en el termini de cinc dies comptadors des de l'endemà de la seua notificació, d'acord amb els articles 457 i següents de la Llei 1/2000.  
  
Expediu una testimoniança d'esta sentència perquè s'unisca a les actuacions i porteu l'original al llibre de sentències d'este Jutjat.  
I una vegada que esta resolució siga ferma, trameteu-ne una testimoniança al Registre Civil on figure inscrit el matrimoni, perquè l'anoten al marge.  
Esta és la meua sentència, que pronuncie, mane i firme.»  
Atés que es desconeix el domicili o residència actuals de la part demandada, per diligència d'ordenació de 26 de setembre de 2012 la secretària judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte en el Diari Oficial de la Comunitat Valenciana per a dur a efecte la diligència de notificació de la sentència.  
  
  
Paterna, 26 de setembre de 2012.- La secretària judicial: Raquel García Martín.